Natuur – Waepad-kind
Die dag sluip so stilletjies weg.
Die son is besig om sy laaste strale oor die aarde te gooi. Sy tyd om te skyn is nou eers verby.
Hy het genoeg ure vir ons mensdom gegee om hul take te vermag vir die dag.
Partykeer is dit nie genoeg nie. Jy bid letterlik nog vir een uur langer dag lig. Want as jy nou moet oppak omdat die son jou vertel dit is tyd is dit more nog steeds op jou "to-do-list".
My hoendertjies is my horlosie. Hulle wys vir my mooi, genoeg was nou genoeg. Slaap tyd is oor 'n paar ure. Ek weet met winter is daar newe-effekte van die daglig. Mense wat aan depressie lei moet fisies meer sonskyn kry. Omdat dit so laat lig word en so vinnig donker word kom daar nie genoeg sonskyn by hul uit nie. As jy nie in jou middagete iewers 'n stukkie son gaan soek nie sink jy tussen die mure in.
Sonder die son is dit soos om in 'n tronksel te sit en te wag vir jou laaste sekonde onder die guillotine. Son bring nuwe lewe vir natuur en mens. Dit gee daardie energie wat 'n mens kort vir inspirasie. Dit gee jou hoop.
Net soos die son sy strale orals gooi, kan jy jou energie ook deur gee na ander. Moenie dat wolke jou energie blok nie.
Wees warm soos die son. Dit maak mense gelukkig. Dit maak hulle glimlag.
Net soos die son weet ek dat daar mense is wat wens jy is 'n bietjie langer saam met hulle. Dat hulle net nog 'n uur saam met jou kan spandeer.
Die son is ons more en jy is my lewe.
Posted on May 12, 2021 by hanadutoit Posted in Natuur	Tagged hanadutoit, Natuur, son, waepad, waepadkind	3 Comments
Ons is omring met juwele. Aardse juwele. Berge wat al vir eeu oue jare daar staan. Bome wat aangeplant word of wat daar is om koelte gee.
Die grasse in die veld en heel voor is ons mense hand se plante in die grond.
As ek dink hoeveel vat dit van 'n mens om 'n plantjie te koop. Hom te vertroetel. Water te gee en dan besluit hy jy het hom dalk versuip met te veel liefde en aandag of hy het 'n siekte gekry en gaan dood. Dan is hy net nie meer daar nie
Ons Vader het alles gemaak. Sy Hand was goed want waar Hy geraak het was alles reg. Die groen lande. Die blou see. Elke rivier het sy plek gehad waar hy moes wees. Elke plant en dier was daar en dit het nie dood gegaan soos in ons geval nie.
So het Hy vir elkeen van ons talente gegee. Dalk het jy nog nie joune ontdek nie want jy soek dit in mense om jou. So bly joune verskuil. Hy het met Sy Hande jou gevorm en geweef na Sy uniekheid.
Hy het jou aangeraak so word groot soos 'n boom of blom soos net veldblomme kan daar waar jy is, waar jy werk en waar jy jou stempel kan nalaat vir mense.
Die aarde wys ons dat ons op ons eie kan aan gaan. Dit lê in elkeen van ons. Ons deursettingsvermoë en ons geloof in onsself.
Vat daardie talent van jou. Ja. Ek weet jy wonder dalk nogsteeds gaan jy genoeg wees om te doen wat jy waar geskape is. Elke mens het daardie goed binne hom. Jy moet dit net vind.
Vergeet van mense wat jou plat trap, as jy regtig reg op sit na so n plat trap en mooi dink sal jy weet dat hulle ook nog op soek is na hul talent.
Hulle bou ook hulle sin nog op iemand anders.
Doen jou ding.
As jy wonder soek jou antwoord in die natuur.
Kyk hoe groei 'n veldblom van niks en hoe blom hy op sy eie.
Kry jou talent en geniet dit.
Posted on April 26, 2021 by hanadutoit Posted in Natuur	Tagged hanadutoit, Natuur, talente, waepad, waepadkind	Leave a comment
Posted on February 12, 2020 by hanadutoit Posted in Natuur	Tagged buitelewe, hanadutoit, Natuur, waepad, waepadkind	Leave a comment